200 til 668 fm skrifstofu og / eða verslunar - / þjónustuhúsnæði í sögufrægum húsum á horni Aðalstrætis og Vesturgötu . Húsin voru vandlega endurnýjuð um aldamótin og þau tengd saman með glerbyggingu og lyftu komið í fyrir . Húsið Aðalstrætismegin er til leigu , þar er annarsvegar laust verslunarrými á 1. hæð og hinsvegar skrifstofurými á 2. hæð og í risi . Einnig er laus til leigu 2. hæð í húsinu sem snýr að Vesturgötu , í því húsi eru veitingastaðir bæði á 1. hæð og í kjallara . Húsið sem snýr að Aðalstræti er 468 fm en hægt að leigja í tvennu lagi . 1. hæð hússins ( götuhæð ) er um 200 fm verslunarrými er með stórum gluggum auk sérrýmis á yfirbyggða torginu . Falleg loft með mörgum perustæðum . Gólfborð . Ef rýmið er leigt með efri hæðum er hægt að nýta fallegan stiga í horni hússins . Einnig er aðgengi upp um annan stiga og lyftu í sameign . 2. og 3. hæð er samals um 265 fm , á 2. hæð er um 205 fm skrifstofurými með nokkrum skrifstofum / fundarherbergjum auk opins rýmis . Þar á meðal er sérafnotarými undir glerhýsinu sem fylgir þessu rými og aðskilið um 37 fm skrifstofu - eða fundarherbergi með aðgengi frá sameigninni / glerhúsinu . Risið er um 63 fm með kaffistofu og vinnu - / fundarrými . Þriðja hæð er einungis aðgengileg gegnum stigahús hússins ( ekki glerhúsið ) og leigist því með 2. hæð . Í húsinu sem snýr að Vesturgötu er til leigu : 2. hæð er skrifstofurými um 209 fm . Tveir inngangar eru í rýmið , bæði gegnum stigahús Vesturgötumegin eða gegnum tengibyggingu þar sem er bæði stigi og lyfta . Í öllum rýmum er fallegt tréverk , bitar í loftum þar sem það á við , hefðbundin gólfborð og klassískir gluggar . Reitir geta aðlagað húsnæðið að nýrri starfsemi , fært milliveggi o.þ.h. , að því marki sem sjónarmið um húsvernd leyfa . Húsin voru vandlega endurgerð af Minjavernd í samræmi við nútíma kröfur en upprunalegt útlit húsanna frá árunum 1855 og 1905 . Aðalstræti 2 ásamt bakhúsi sem vísar að Vesturgötu nefnast einum stað Ingólfsnaust því að á þessum stað herma sagnir að Ingólfur Arnarson , fyrsti landnámsmaður Íslands , hafi dregið skip sín í naust og voru tóttir naustsins enn sýnilegar á 18. öld . Núverandi framhús , sem snýr að Aðalstræti , er reist árið 1855 , en bakhúsin sem voru pakkhús kaupmannsins eru að mestum hluta reist árið 1905 . Þá voru húsin í eigu fyrirtækisins H. P. Duus sem rak mikla verslun og skútuútgerð í Reykjavík . Húsin voru gerð upp í samræmi við upphaflega gerð þeirra á árunum 1999 til 2003 og þau tengd með tengibyggingu úr gleri .